CELEX: 62015TN0065
Language: hu
Date: 2015-02-06 00:00:00
Title: T-65/15. sz. ügy: 2015. február 6-án benyújtott kereset – Talanton kontra Európai Bizottság

27.4.2015   
            
            
               HU
            
            
               Az Európai Unió Hivatalos Lapja
            
            
               C 138/55
            
         2015. február 6-án benyújtott kereset – Talanton kontra Európai Bizottság
   (T-65/15. sz. ügy)
   (2015/C 138/72)
   Az eljárás nyelve: görög
   
      Felek
   
   
      Felperes: Talanton, tanácsadással, képzéssel, terjesztéssel, marketingszolgáltatásokkal, és üzletviteli szolgáltatásokkal foglalkozó részvénytársaság (Palaio Faliro, Görögország) (képviselő: K. Damis ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               rendelje el szakvélemény elkészítését a külső ellenőrzési jelentében szereplő azon állítólagos megállapítás vizsgálata céljából, amelyet a Bizottság tévesen fogadott el, és amely „a bejelentett személyzeti költségeket alátámasztó alternatív bizonyítékok hiányára” hivatkozik. Ez az adat alapvető fontosságú a kivitelezés alakulása szempontjából, mivel a személyzeti költségek teszik ki a támogatható kiadások legnagyobb részét, és az összes közvetett költség összegét is meghaladják;
            
         
               —
            
            
               állapítsa meg elsődlegesen, hogy a Bizottság szerződéses kötelezettségeinek megsértését képezi a felperes részére 2014. december 12-én megküldött 3241414916. sz. terhelési értesítés, amellyel a Bizottság az FP-7216088 POCEMON projekttel kapcsolatos szerződés alapján és a 11-BA135-006. sz. ellenőrzési jelentés hiányosságai és pontatlanságai miatt 2 73  535,38 euró megfizetését kéri a felperestől, valamint másodlagosan, hogy a vitatott szerződéssel összefüggésben bejelentett kiadások támogathatók, ezért a Bizottságot kötelezze 1 29  764,38 euróról szóló jóváírási értesítés kibocsátására.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a választottbírósági kikötésre alapított jogalap
               
                           —
                        
                        
                           a felperes azzal érvel, hogy a jelen keresetben szereplő, általa elvégzett részletes indokolás bizonyítja, hogy semmiféle okozati összefüggés nem áll fenn az ellenőrzési jelentésben hivatkozott tények és a külső ellenőr azon következtetései között, amelyeket a Bizottság jogellenesen és a (felperes által) indokolt kifogások ellenére fogadott el, amely kifogásokat nem vizsgálták. A külső ellenőr által levont következtetések nem állják meg a helyüket az említett elemzéssel szemben, ily módon a Bizottságnak új következtetéseket kell levonnia, a felperes által bejelentett kiadásokat pedig el kell fogadnia.
                        
                     
         
               2.
            
            
               A második, a szerződés jóhiszemű teljesítésére, valamint a szerződéses kikötések visszaélésszerű alkalmazásának tilalmára alapított jogalap
               
                           —
                        
                        
                           a felperes elsősorban azzal érvel, hogy megfosztották attól a jogától, hogy kifogásait közvetlenül a Bizottság által kijelölt ellenőr elé terjessze, valamint hogy megcáfolja az ellenőrzési jelentéstervezet szerzőjének alaptalan állításait. Ez különösen fontos, tekintettel arra, hogy a külső ellenőr felperessel szembeni pártatlansága megkérdőjeleződött, tekintettel továbbá a külső ellenőr által elkövetett szabálytalanságokra.
                        
                     
                           —
                        
                        
                           másodsorban a felperes előadja, hogy a külső ellenőr ellenőrzési jelentését a Bizottság anélkül fogadta el, hogy a felperes által felhozott jogos és részletes kifogásokat, valamint az általa benyújtott alternatív bizonyítékokat megvizsgálta volna és érvekkel cáfolta volna meg. Ami az ellenőrzési jelentéstervezetet illeti, azt az FP7-216088 POCEMON. sz. szerződésről szóló, 2013. január 22-i 11-BA135–006. sz. ellenőrzési jelentés megismétli, amely tévesen hivatkozik a bejelentett személyzeti költségekkel kapcsolatos kiegészítő bizonyítékok hiányára. A külső ellenőr értékelése önkényes és nem igazolt, mivel a felperes bizonyítékként számos igazoló iratot és a projektben részt vevő személyzet valamennyi tagjának eskü alatt tett nyilatkozatait terjesztette elő, ennélfogva a Bizottságnak a – külső ellenőr értékelését indokolás nélkül elfogadó – vonatkozó határozata is téves.